Romain Feillu

Seiclwr proffesiynol o Ffrainc ydy Roman Feillu (ganed 16 Ebrill 1984). Ganwyd yn Châteaudun, ac mae'n frawd hŷn i Brice Feillu sydd hefyd yn seiclwr proffesiynol. Mae'n reidio dros dîm Agritubel ers 2005.

Dechreuodd ei yrfa proffesiynol fel reidiwr hyfforddedig (stagiaire) gydag Agritubel yn 2005. Fe roddodd argraff dda ar reolwyr y tîm, gan ennill cyntundeb gyda'r tîm yn y flwyddyn ganlynol. Enillodd y Grand Prix Tours a'r Tour de la Somme yn 2006. Yn 2007, enillodd gymal o'r Tour de Luxembourg a'r Circuit de l'Aulne. Cystadlodd hefyd yn y Tour de France am y tro cyntaf, gan orffen yn y deg uchaf mewn sbritiau grŵp dair gwaith. Tynnodd allan o'r ras wedi cymal 8, sef yr ail gymal mynyddig. Yn ddiweddarach yr un flwyddyn, enillodd y Tour of Britain a'r Paris-Bourges.

Yn 2008, enillodd y Circuit de l'Aulne. Gwisgodd Feillu y Crys Melyn am y tro cyntaf ar ôl cymal 4 Tour de France 2008, gan ennill y Crys Gwyn yr un adeg.

 Canlyniadau 
2006
1af Grand Prix Tours
1af Tour de la Somme

2007
1af Circuit de l'Aulne
1af Cymal 3, Tour de Luxembourg
1af Tour of Britain
1af Paris-Bourges
10fed Paris-Tours (UCI ProTour)

2008
1af Circuit de l'Aulne
20px 1af Dosbarthiad cyffredinol ar ôl Cymal 4,  Tour de France
20px 1af Dosbarthiad reidiwr ifanc ar ôl Cymal 4, Tour de France

2009
Tour de Picardie
1af Cymal 2
1af Dosbarthiad pwyntiau
1af Dosbarthiad reidiwr ifanc
3ydd Route Adélie
3ydd Cymal 2, Tour de France

 Cyfeiriadau 

 Dolenni allanol 

Proffil ar wefan cyclingwebsite.net 

Categori:Pobl yr 21ain ganrif o Ffrainc
Categori:Genedigaethau 1984
Categori:Seiclwyr o Ffrainc
Categori:Pobl o Eure-et-Loir